ઉલ્લેખનીય છે કે બુધવારે મોડી રાતે જૂની અદાવતને ધ્યાનમાં રાખીને ધર્મેન્દ્ર બારડ, સૌમિલ ઉર્ફે સીટુ, પ્રેમ તોમર, બિલ્લા અને રાજ ગુર્જરે બાપા સીતારામ ચોક પાસે આવેલી બોમ્બે ફેશનમાંથી રાજેશ સિકરવાર નામના યુવકનું અપહરણ કરીને દાસ્તાન ફાર્મ સર્કલ પાસે લઇ જઇને ઢોર માર માર્યો હતો. રાજેશના કાકા ભગીરથસિંહ રાજપૂત સિવિલ હોસ્પિટલથી ઘરે પરત ફરી રહ્યા હતા, તે સમયે કૃષ્ણનગરના સરદારચોક પાસે ધર્મેન્દ્ર બારડે તેમનું બાઇક રોક્યું હતું. ભગીરથસિંહ બોલે તે પહેલાં ધર્મેન્દ્રએ તેમની પર ઉપરા છાપરી ત્રણ ખંજરના ધા ઝીંકી દીધા હતા અને તેમની 32 બોરની લોડેડ રિવોલ્વર લુંટીને ફરાર થઇ ગયા હતા